b'\n_START_ARTICLE_\nBourneova nadmo\xc4\x87 (2004.)\n_START_SECTION_\nRadnja\n_START_PARAGRAPH_\nDvije godine nakon doga\xc4\x91aja opisanih u Bourneovu identitetu, Bourne i njegova djevojka, Marie Kreutz, \xc5\xbeive u Goi u Indiji. Bourneu se javljaju kratka prisje\xc4\x87anja na ubojstvo u hotelu u Berlinu. U me\xc4\x91uvremenu, u Berlinu, \xc4\x8dasnik CIA-e pod zapovjedni\xc5\xa1tvom zamjenice direktora Pamele Landy zamjenjuje tri milijuna dolara za dokumente o kra\xc4\x91i trideset milijuna dolara od CIA-e, sedam godina ranije. Razmjena se odigrava u uredskoj zgradi u Berlinu. Tijekom razmjene, ubojica zvan Kirill podme\xc4\x87e otiske prstiju Jasona Bournea na bombu u podrumu zgrade i nakon toga ubija agenta i izvor, ukrav\xc5\xa1i dokumente i novac. Prodaje ih ruskom naftnom tajkunu Juriju Gretkovu._NEWLINE_Kirill otuputuje na Gou kako bi ubio Bournea, ali ga ovaj opazi i pobjegne s Marie. Dok on i Marie odlaze autom, Kirill ugleda Bournea na voza\xc4\x8dkom sjedalu. Pred mostom, dvoje zamjenjuju sjedala, a Bourne se sprema isko\xc4\x8diti iz auta kako bi se obra\xc4\x8dunao s ubojicom, ali ga Marie poku\xc5\xa1a odgovoriti od te namjere, vjeruju\xc4\x87i kako nasilje ne\xc4\x87e ni\xc5\xa1ta rije\xc5\xa1iti. Naoru\xc5\xbean snajperom, Kirill opuca na voza\xc4\x8devo mjesto, ubiv\xc5\xa1i Marie, a auto pada s mosta u rijeku. Kirill vjeruje da je Bourne mrtav, no on uspijeva otplivati na obalu neopa\xc5\xbeen. Bourne odlazi u Napulj s novcem i putovnicom u poku\xc5\xa1aju da sazna za\xc5\xa1to ga opet poku\xc5\xa1avaju ubiti, vjeruju\xc4\x87i kako ga progoni Treadstone._NEWLINE_U Berlinu, Landy pronalazi podmetnuti otisak prsta i odlazi u sjedi\xc5\xa1te CIA-e u Langley u Virginiju kako bi otkrila kome pripadaju. Otkriva da pripadaju Bourneu i po\xc4\x8dne ispitivati Abbotta o Treadstoneu. On priznaje da je dao ubiti Conklina nakon neuspjeha misije, ali nema pojma gdje je Bourne. Landy ka\xc5\xbee Abbottu da je agent CIA-e koji je ukrao 30 milijuna dolara naveden u ukradenim dosjeima. Ruski politi\xc4\x8dar Vladimir Neski trebao je identificirati lopova. No, prije \xc5\xa1to mu je to po\xc5\xa1lo za rukom, ubila ga je njegova \xc5\xbeena u hotelu u Berlinu, koja je nakon toga po\xc4\x8dinila samoubojstvo. Landy vjeruje da su Bourne i Conklin bili umije\xc5\xa1ani u kra\xc4\x91u, a na temelju otisaka, da je Bourne odgovoran za smrt \xc4\x8dasnika CIA-e i izvora u Berlinu. Abbott i Landy odlaze u Berlin nadaju\xc4\x87i se kako \xc4\x87e u\xc4\x87i u trag Bourneu i uhvatiti ga._NEWLINE_Stigav\xc5\xa1i u Napulj, Bourne namjerno iskoristi putovnicu koja je naslovljena na njega. Agente u Langleyju obavje\xc5\xa1tavaju o njegovu dolasku i on biva zadr\xc5\xbean. Svlada talijanskog policajca i CIA-ina ispitiva\xc4\x8da, stavlja agentovu SIM karticu u svoj mobitel i pobjegne. Voze\xc4\x87i se, Bourne prima poziv od Landy, saznav\xc5\xa1i joj ime, broj telefona te da je osumnji\xc4\x8den za nedavna ubojstva u Berlinu. Ukrade auto i po\xc4\x91e u Njema\xc4\x8dku. U M\xc3\xbcnchenu, provaljuje u ku\xc4\x87u jo\xc5\xa1 jednog agenta Treadstonea. Po dolasku, agent, Jarda mu ka\xc5\xbee da je Treadstone uga\xc5\xa1en po Conklinovoj smrti; on i Bourne su jedini preostali iz projekta. Bourne shva\xc4\x87a kako je Jarda pozvao poja\xc4\x8danje. Jarda ga napadne, dvojica se potuku, a Bourne ga ubija. Postavlja zamku otvoriv\xc5\xa1i plin i staviv\xc5\xa1i \xc4\x8dasopis u toster; ku\xc4\x87a eksplodira po dolasku poja\xc4\x8danja._NEWLINE_U Amsterdamu, Landy i Abbott pronalaze Nicky Parsons, operativku Treadstonea u Parizu, i izlo\xc5\xbee joj situaciju. Bourne ih slijedi iz hotela u ured CIA-e u Berlinu. Naoru\xc5\xbean snajperom s obli\xc5\xbenje zgrade, Bourne naziva Landy na telefon, ispituju\xc4\x87i za njene namjere. Ona mu ka\xc5\xbee da ga love zato \xc5\xa1to je ubio dvoje ljudi u Berlinu. Iako Landy misli na agente, on misli da se referira na Neskog i njegovu \xc5\xbeenu. Bourne dogovara sastanak s Nicky na Alexanderplatzu, gdje koristi brojni anti-kapitalisti\xc4\x8dki prosvjed kako bi izbjegao nadzor. Odvodi Nicky do podzemne \xc5\xbeeljeznice i ispita je, saznav\xc5\xa1i da je Abbott bio \xc5\xa1ef Treadstonea, a ne Conklin. Vra\xc4\x87a mu se flashback na ubojstvo Neskog u Brecker Hotelu, ali Nicky ne zna ni\xc5\xa1ta o tome. Nakon \xc5\xa1to je \xc4\x8duo razgovor preko Nickyna oda\xc5\xa1ilja\xc4\x8da, Landy po\xc4\x8dinje vjerovati da je Bourneu namje\xc5\xa1teno. Na njeno i Abbottovo iznena\xc4\x91enje, Bourne pu\xc5\xa1ta Nicky neozlije\xc4\x91enu. U uredu, Abbottov suradnik Danny Zorn postaje siguran kako je Bourneu namje\xc5\xa1teno nakon \xc5\xa1to je pregledao podrum gdje je prona\xc4\x91ena bomba s Bourneovim otiscima. Nakon \xc5\xa1to je otkrio svoja zapa\xc5\xbeanja Abbottu, ovaj ga izbode do smrti, dokazuju\xc4\x87i svoju umije\xc5\xa1anost u urotu._NEWLINE_Bourne se vra\xc4\x87a u Brecker Hotel u Berlinu i prisjeti se misije. Poslan je da ubije Neskog po Conklinovoj naredbi; i kad se Neskijeva \xc5\xbeena nenadano pojavila, ustrijelio je njega, a zatim i nju, namjestiv\xc5\xa1i tijela tako da izgleda kao ubojstvo i samoubojstvo. Njema\xc4\x8dka policija sti\xc5\xbee nakon \xc5\xa1to je recepcija hotela otkrila da je Bourne tra\xc5\xbeen, \xc5\xa1to prekida Bourneov flashback i prisiljava ga da pobjegne iz zgrade preko fasade. Nakon \xc5\xa1to ga je izigrao, Bourne provaljuje u Abbottovu hotelsku sobu i snima razgovor izme\xc4\x91u njega i Gretkova koji ih inkriminira za kra\xc4\x91u novca. Abboott priznaje da je naredio Bourneovo ubojstvo (Marie nije bila meta), ubojstvo Neskog od strane Bournea, Kirillovo ubojstvo dvojice agenata te da je podmetnuo otiske prstiju. Zbog po\xc5\xa1tovanja prema Marienu uvjerenju u nenasilne metode, Bourne po\xc5\xa1te\xc4\x91uje Abbottov \xc5\xbeivot. Zornovo tijelo pronalaze u uredu, a Landy, shvativ\xc5\xa1i da ga je Abbott ubio, odlazi kako bi se suo\xc4\x8dila s Abbottom, koji je u me\xc4\x91uvremenu po\xc4\x8dinio samoubojstvo. Landy kasnije dobiva vrpcu koju je Bourne snimio._NEWLINE_Bourne odlazi u Moskvu kako bi prona\xc5\xa1ao Neskijevu k\xc4\x87er, gdje ga ranjava Kirill. Nakon spektakularne automobilske potjere po ulicama Moskve, Bourne prisiljava Kirilla da se zabije u stup tunela. Gretkova uhi\xc4\x87uje ruska policija nakon \xc5\xa1to im je Landy dostavila dokaze koje je dobila od Bournea. Bourne odlazi u stan Neksijeve k\xc4\x87eri i ka\xc5\xbee joj kako joj majka nije ubila oca, a zatim po\xc4\x8dinila samoubojstvo - Bourne ih je ubio oboje na misiji koja je krenula krivim smjerom, i da se ispri\xc4\x8dava._NEWLINE_Pri\xc4\x8da se vra\xc4\x87a u New York. Bourne nazove Landy na mobitel, pitaju\xc4\x87i je tra\xc5\xbei li ga jo\xc5\xa1 CIA. Landy mu zahvaljuje zbog vrpce, koju je CIA iskoristila kako bi rije\xc5\xa1ila nesporazume oko zamke koju su mu postavili. Prije \xc5\xa1to Bourne spu\xc5\xa1ta, Landy otkriva Bourneu da mu je pravo ime David Webb i da je ro\xc4\x91en 15. travnja 1971. u Nixi u Missouriju. Nakon \xc5\xa1to mu ona predlo\xc5\xbei da do\xc4\x91e na razgovor, Bourne odbije rekav\xc5\xa1i, "Odmori se, Pam. Izgleda\xc5\xa1 umorno." Bourne se izgubi me\xc4\x91u ljudima u New Yorku uz zvuke Mobyjeve pjesme "Extreme Ways".\n_START_SECTION_\nRazlike u odnosu na roman\n_START_PARAGRAPH_\nPostoji mnogo razlika izme\xc4\x91u romana Bourneova nadmo\xc4\x87 i romana. U romanu, David Webb (alter ego Jasona Bournea) nije u bijegu. On i Marie su sada u braku, a Marie ne umire. Webb je profesor isto\xc4\x8dnih studija, ali ga na oku dr\xc5\xbee Alexander Conklin i Mo Panov, psihijatar koji mu je pomogao da se prisjeti pro\xc5\xa1losti. Premisa doga\xc4\x91aja je jednaka: netko koristi ime "Jason Bourne" u seriji ubojstava u Aziji koji bi trebali omogu\xc4\x87iti kineskim nacionalistima da svrgnu komuniste. U poku\xc5\xa1aju da ulove la\xc5\xbenog Bournea, CIA otima Marie kako bi prisilila Webba na suradnju. Bourne pronalazi la\xc5\xbenog Bournea i ubija ga. Zatim se vra\xc4\x87a u Kinu kako bi ubio visokorangiranog slu\xc5\xbebenika kineske vlade koji stoji iza tajnovitih ubojstava koja su zapo\xc4\x8dela cijelu pri\xc4\x8du. Kad je to obavio, vra\xc4\x87a se Marie na svoju akademiju u Maineu u SAD-u, sve dok se "\xc5\xa0akal" ne vra\xc4\x87a po njega u "Bourneovu ultimatumu"._NEWLINE_Ve\xc4\x87ina doga\xc4\x91aja iz Bourneove nadmo\xc4\x87i odvija se u Kini, Hong Kongu i Macauu, dok u mjesta doga\xc4\x91aja u filmu Indija, Berlin i Moskva.\n_START_SECTION_\nReakcije\n_START_PARAGRAPH_\nBourneova nadmo\xc4\x87 zaradila je 288,500,217 dolara. Recenzije na internetu su uglavnom bile pozitivne, dok su kritike u prvom redu bile upu\xc4\x87ene lo\xc5\xa1em radu kamere koji je ote\xc5\xbeao gledanje nekoliko akcijskih scena, \xc5\xa1to se ponovilo i u Bourneovu ultimatumu. Na dodjeli Taurus World Stunt nagrada 2005., iskusni ruski kaskaderski koordinator Viktor Ivanov je osvojio nagradu za svoju vo\xc5\xbenju u sceni moskovske potjere. Dan Bradley, pomo\xc4\x87ni redatelj na filmu, tako\xc4\x91er je osvojio nagradu za kaskaderske scene._NEWLINE_DVD izdanje filma sadr\xc5\xbei druga\xc4\x8diji zavr\xc5\xa1etak filma. Bourne se sru\xc5\xa1i u moskovskom parku nakon priznanja Neskijevoj k\xc4\x87eri. Budi se u bolnici, a prije bijega mu Landy ka\xc5\xbee njegovo pravo ime.'